section_heading: Životopis
paragraph_text: Odrastao je u Tulsi, gdje je počeo svirati s 10 godina u lokalnim sastavima.<ref>Cale, J. J. Proleksis enciklopedija (pristupljeno 5. listopada 2014.)  Preseljenjem u Los Angeles početkom 1960-ih počinje njegova glazbena karijera. Zbog velike sličnosti imena s imenom glazbenika Johna Calea iz The Velvet Undergrounda, mijenja ime u JJ.<ref>Preminuo JJ Cale muzika.hr (pristupljeno 5. listopada 2014.) Budući da u Los Angelesu nije imao nekog značajnog uspjeha, te zbog pomanjkanja financijskih sredstava, planirao je povratak u Tulsu. Međutim, 1965. snima pjesmu "After Midnight" koja će napraviti preokret i koja će uz kasniju "Cocaine" obilježiti karijeru Erica Claptona.